# ھني بيجر رائيفل

|  ھني بيجر رائيفل  |
| --- |
| نوعیت | ذاتي حفاظت لاءِ ھٿيار |
| شروعات | يونائيٽيڊ اسٽيٽس |
| پيداوار جي تاريخ |
| تيار ڪندڙ | ايڊوانسڊ آرمامينٽ ڪارپوريشن |
| تخصيص |
| وزن | 6.5 lb (2.9 kg) (گولين کانسواءِ) |
| ڊيگھ | 24 in (610 mm) (دٻايل حالت ۾، سائلنسر سان گڏ)
29 in (740 mm) (کليل حالت ۾، سائلنسر سان گڏ) |
| نالي جي ڊيگھ | 6 in (15 cm) |
|

---

 |
| ڪارتوس | اي اي سي بليڪ آئوٽ .300 |
| فائرن جو تعداد | لڳ ڀڳ 800 آر پي ايم (چڪر وار رفتار) |
| فيڊ سسٽم | اسٽينگ ميگزين |
| تنصيبون | مٿان ھڪ ننڍي لوھي پٽي ڏنل، جنھن تي دوربين لڳائي سگھجي ٿي |

|  ڪيو جو ھني بيجر  |
| --- |
| نوعیت | ذاتي حفاظت لاءِ ھٿيار |
| شروعات | يونائيٽيڊ اسٽيٽس |
| پيداوار جي تاريخ |
| نمونو ٺاھيندڙ | ڪيون برٽنگھم |
| تيار ڪندڙ | ڪيو |
| تخصيص |
| وزن | 5.7 lb (2.6 kg) (گولين کانسواءِ) |
| ڊيگھ | 26 in (660 mm) (دٻايل حالت ۾، سائلنسر سان گڏ)
31 in (790 mm) (کليل حالت ۾، سائلنسر سان گڏ) |
| نالي جي ڊيگھ | 7 in (18 cm) |
|

---

 |
| ڪارتوس | اي اي سي بليڪ آئوٽ .300 |
| فيڊ سسٽم | اسٽينگ ميگزين |
| تنصيبون | مٿان ھڪ ننڍي لوھي پٽي ڏنل، جنھن تي دوربين لڳائي سگھجي ٿي |

**ھني بيجر رائيفل**(انگريزي: **اي اي سي ھني بيجر**) ايڊوانسڊ آرمامينٽ ڪارپوريشن جي شاخ ريمنگٽن آئوٽ ڊور ڪمپني جو ٺاھيل ھڪ ذاتي حفاظت لاءِ ھٿيار آھي، جيڪو اي آر-15 وانگر ٺاھيل آھي. ھن ھٿيار جو نالو ھڪ جانور ماکي واري بيجر جي نالي تي رکيو ويو. ھي رائيفل ايم پي-5 رائيفل جي ڊزائين وانگر ٺاھي وئي.

## تاريخ

### مٽاسٽا

2013ع ۾، اي اي سي پنھنجون ڪوششون سائلنسرن (دٻا ڪندڙن) جي تياريءَ تي وڌيڪ مرڪوز ڪرڻ شروع ڪيون. ريمنگٽن آئوٽ ڊور ڪمپني ۾ ايڪسيسريز ۽ سائلنسرن جي ڊائريڪٽر جيف اسٽل موجب: "اسان فيصلو ڪيو ته اسين رائيفل ٺاهڻ واري ڪاروبار مان نڪري رهيا آهيون"، ۽ "اسين پنھنجون سڀئي ڪوششون سائلنسرن ۽ لاڳاپيل ايڪسيسريز تي مرڪوز ڪنداسين". 2017ع ۾، ڪيون برٽنگھم " ق، ايل ايل سي " نالي ھڪ نئين ڪمپني قائم ڪئي. سائلنسرن ۽ پنھنجي ڊزائين جي بولٽ-ايڪشن رائيفل سان گڏ، ق (Q) ھني بيجر جو بھتر ڪيل نسخو پڻ تيار ڪيو ۽ مارڪيٽ ۾ متعارف ڪرايو.

### روڪ ۽ باز رهو نوٽيس

6 آڪٽوبر 2020ع تي، اي ٽي ايف ق (Q) ڏانھن ھڪ روڪ ۽ باز رهو خط موڪليو، جنھن ۾ دعويٰ ڪئي وئي ته ھني بيجر پستول حقيقت ۾ ھڪ مختصر نالي واري رائيفل آھي. ق (Q) ھن دعويٰ جي مزاحمت ڪرڻ جي ڪوشش ڪئي، پر پوءِ به ھٿيار جي پيداوار روڪي ڇڏي، ۽ 14 آڪٽوبر تي ھڪ سرڪاري بيان ۾ ان جي تصديق ڪئي. 15 آڪٽوبر تي، اي ٽي ايف پنھنجي روڪ ۽ باز رهو ڪارروائي کي 60 ڏينهن لاءِ معطل ڪيو، پر ق (Q) فيصلو ڪيو ته اي ٽي ايف جي حتمي ۽ واضح فيصلي کان اڳ ھني بيجر جي پيداوار ٻيهر شروع نه ڪئي وڃي، ڇاڪاڻ ته سندن خيال موجب "اي ٽي ايف ڪنھن به وقت بنا سبب معطلي واپس وٺي سگھي ٿي".

## ڊيزائن

ھن رائيفل ۽ ان ۾ استعمال ٿيندڙ گولي (ڪارٽريج) ٻنھي کي آمريڪي خاص فوجي آپريشن يونٽن سان ويجھي سھڪار سان تيار ڪيو ويو، جيئن ايڇ ڪي ايم پي 5 ۽ ان جھڙن ويجهي جڳهه ۾ جنگ وارن ھٿيار نظامن جو مناسب ۽ مؤثر متبادل تيار ڪري سگھجي. ھي رائيفل فوجي استعمال لاءِ خاص طور تي سھڻي نموني ٺاھي وئي آھي، جتي ايم 16 عام طور جاري ڪيا ويندا آھن ۽ وڏي پيماني تي استعمال ٿيندا آھن، ڇو ته فائر ڪنٽرول، ھٿيار ھلائڻ جو طريقو، ۽ ميگزينن ۾ گھڻيون مماثلتون موجود آھن. ھي ھٿيار سائلنسر سان ليس آھي، ۽ ڳري سب سونڪ .300 بليڪ آئوٽ گولين جي استعمال سان ان کي وڌيڪ خاموش بڻائي سگھجي ٿو.
اي اي سي (AAC) جو باني، ڪيون برٽنگھم، اھو چاھيو ٿي ته ھڪ اھڙو ھٿيار تيار ڪيو وڃي جنھن ۾ اي آر–15 جيان آسانيءَ سان استعمال ٿيڻ جي صلاحيت ھجي، پر ساڳئي وقت ايم پي–5 جيان کڻڻ ۾ سھولت پڻ موجود ھجي.
ھني بيجر کي معياري ايم 4 اپر ۽ لوئر رسيور سان تيار ڪيو ويو، جنھن ۾ ھڪ ننڍو بيرل، تمام مختصر گيس امپينجمينٽ نظام، ۽ تيز رفتار رائيفلنگ ٽوئسٽ شامل آھي. ان سان گڏ ھڪ وڏو روايتي الڳ ٿيندڙ سائلنسر ۽ ھڪ خاص بفر ٽيوب ۽ ٻه ڏنديون رکندڙ فولڊ ٿيندڙ اسٽاڪ پڻ شامل آھي. سائلنسر لڳائڻ کان پوءِ به، ھي ھٿيار MP5SD جي ڀيٽ ۾ صرف 7.62 کان 15.24 سينٽي ميٽر ڊگھو آھي، جڏهن ته خالي حالت ۾ ٻنھي جو وزن لڳ ڀڳ ساڳيو آھي.

## ٻاھريان ڳنڍڻا

* *ايڊوانسڊ آرمامينٽ ڪارپوريشن جي 300 BLK ۾ پي ڊي ڊبليو: ھني بيجر آرڪائيو ڪيا ويا 2023-04-09 حوالو موجود آهي وي بيڪ مشين.* – Guns.com
* *رابرٽ ايس. سلورز پاران اصل پراڊڪٽ تصور*
* *ڪيو پاران ھني بيجر*

سانچو:ArmaLite AR-10 derivatives
سانچو:Personal defense weapons

## حوالا